Document ID: 31983R2329

*****
ΚΑΝΟΝΙΣΜΟΣ (ΕΟΚ) αριθ. 2329/83 ΤΗΣ ΕΠΙΤΡΟΠΗΣ
της 12ης Αυγούστου 1983
για διόρθωση της ελληνικής διατύπωσης του κανονισμού (ΕΟΚ) αριθ. 1816/83 της Επιτροπής της 1ης Ιουλίου 1983 για τροποποίηση του κανονισμού (ΕΟΚ) αριθ. 2042/75 όσον αφορά τη διάρκεια ισχύος των πιστοποιητικών εξαγωγής για τις σύνθετες ζωοτροφές με βάση τα σιτηρά και τα μεταποιημένα προϊόντα με βάση τα σιτηρά και το ρύζι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 12,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα της ορύζης (3), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 10 παράγραφος 2,
Εκτιμώντας:
ότι με τον κανονισμό (ΕΟΚ) αριθ. 1816/83 της Επιτροπής (4) τροποποιείται ο κανονισμός (ΕΟΚ) αριθ. 2042/75 (5), όσον αφορά τη διάρκεια ισχύος των πιστοποιητικών εξαγωγής για τις σύνθετες ζωοτροφές με βάση τα σιτηρά και τα μεταποιημένα προϊόντα με βάση τα σιτηρά και το ρύζι·
ότι, κατόπιν ελέγχου, διαπιστώθηκε ότι από παραδρομή έγινε ένα λάθος στην ελληνική διατύπωση του παραρτήματος του κανονισμού αυτού· ότι είναι, συνεπώς, σημαντικό να διορθωθεί ο εν λόγω κανονισμός,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στην ελληνική διατύπωση του κανονισμού (ΕΟΚ) αριθ. 1816/83, στο παράρτημα ΙΙ, Α. Τομέας σιτηρών, στις διακρίσεις 10.01 Β Ι έως 10.01 Β ΙΙ, «Σίτος σκληρός»,
η ένδειξη: «Μέχρι το τέλος του τέταρτου μήνα από την έκδοση του πιστοποιητικού» αντικαθίσταται από την ένδειξη: «Μέχρι το τέλος του δεύτερου μήνα από την έκδοση του πιστοποιητικού».
Άρθρο 2
Ο παρών κανονισμός αρχίζει να ισχύει στις 13 Αυγούστου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Βρυξέλλες, 12 Αυγούστου 1983.

Labels: 3
17
6